ຫຼາຍຄົນເສຍຊີວິດ ໃນເຫດລະເບີດ ທີ່ໄນຈີເຣຍ
ລະ​ເບີດ​ໄດ້​ແຕກ​ຂຶ້ນ​ ໃນ​ເຂດທຸລະ​ກິດ​ ໃກ້ໆ​ກັບ​ໂບດ​ແຫ່ງ​ນຶ່ງ​ ໃນ​ຂະນະ​ທີ່​ປະຊາຊົນ​ພາກັນ​ມຸ່ງ​ໜ້າໄປທີ່​ນັ້ນ ​ເພື່ອຮ່ວມສະຫລອງບຸນ Easter.
ເຈົ້າໜ້າທີ່ໄນຈິເຣຍກ່າວວ່າ ລະເບີດລູກນຶ່ງທີ່ແຕກຂຶ້ນໃນເມືອງ Kaduna ທາງພາກເໜືອ ຂອງປະເທດ ໃນວັນອາທິດມື້ນີ້ ໄດ້ເຮັດໃຫ້ປະຊາຊົນຫຼາຍຄົນເສຍຊີວິດ ຜູ້ທີ່ເຫັນເຫດການເກີດຂຶ້ນຄົນນຶ່ງກ່າວວ່າ ລະເບີດໄດ້ແຕກຂຶ້ນໃນເຂດທຸລະກິດແຫ່ງນຶ່ງ ໃກ້ໆກັບໂບດແຫ່ງນຶ່ງໃນຂະນະທີ່ປະຊາຊົນຫຼາຍຄົນພາກັນມຸ່ງໜ້າໄປທີ່ນັ້ນ ເພື່ອຮ່ວມ ໃນພິທີທາງສາສະໜາສະຫລອງບຸນ Easter ເວລານີ້ ຍັງບໍ່ທັນມີຜູ້ໃດອ້າງເອົາຄວາມ ຮັບຜິດຊອບໃນການໂຈມຕີຄັ້ງນີ້ເທື່ອ ເຫດລະເບີດຄັ້ງນີ້ ໄດ້ມີຂຶ້ນຫຼັງຈາກມີການຕັກເຕືອນລ່ວງໜ້າມາແລ້ວ ຈາກບັນດານັກ ການທູດຕ່າງປະເທດ ທີ່ວ່າອາດຈະມີການໂຈມຕີຕໍ່ພວກຊາວຄຣິສຕຽນ ໃນລະຫວ່າງ ເທດສະການໃຫຍ່ໆທາງສາສະໜາປະຈໍາປີນັ້ນ ໄນຈີເຣຍເຄີຍປະສົບກັບການວາງລະເບີດ 4 ຄັ້ງ ໃນເທດສະການບຸນ ຄຣິສມາສໃນປີ ແລ້ວນີ້ ທີ່ໄດ້ສັງຫານປະຊາຊົນຢ່າງໜ້ອຍ 44 ຄົນ ຮວມທັງຫຼາຍສິບຄົນໃນໂບດ ກາໂຕລິກແຫ່ງນຶ່ງ ຢູ່ໃກ້ໆກັບນະຄອນຫຼວງ Abuja ນັ້ນ ກຸ່ມມຸສລິມຫົວຮຸນແຮງ Boko Haram ໄດ້ອ້າງເອົາຄວາມຮັບຜິດຊອບຕໍ່ອັນທີ່ ປາກົດວ່າ ເປັນການໂຈມຕີທີ່ມີການປະ ສານງານກັນນັ້ນ